**Návrat do školy**

S pandémiou COVID-19 sa nám na Slovensko darilo od počiatku úspešne bojovať. Školy boli počas troch mesiacov zavreté, aby sa šírenie nákazy minimalizovalo. Žiaci, učitelia, aj rodičia prešli na dištančnú výučbu. V júni sa skončil núdzový stav a v lete mnohí z nás vycestovali na dovolenky. V ostatných dňoch však počet nakazených stúpa.

Čaká nás začiatok školského roka a s ním aj pokus vrátiť sa do normálu.

**PRI ZAČIATKU ŠKOLSKÉHO ROKA BY SME MALI MYSLIEŤ NA TOTO:**

* **Deti sa vracajú po prázdninách do veľkých zmiešaných kolektívov.**Mnohé z nich navštívili rôzne (viac aj menej rizikové) krajiny sveta.
* **Potvrdilo sa, že voľným cezhraničným pohybom sa zvýšilo prenášanie ochorenia** a v niektorých obľúbených dovolenkových destináciách Slovákov počet ochorení prudko stúpol.
* **Deti sú mostom** – priamym spojením medzi veľkým školským kolektívom a Vašou rodinou.

Šírenie pandémie sa nám podarí udržať pod kontrolou len v prípade, ak nepodceníme nebezpečenstvo jej výskytu v školských kolektívoch.

**!Upozornenie**

**Svedomitým dodržiavaním hygienických zásad v školách robíme správnu vec.**

**Semaforový systém**

Regióny na Slovensku sa výrazne líšia počtom nakazených, je rozumné nezatvárať školy plošne. Ministerstvo školstva preto pripravilo špeciálny systém ich sledovania.

**Sledujte v akej fáze sa Vaša škola nachádza:**

* **zelená** – škola nemá ani jedného nakazeného žiaka či učiteľa; funguje takmer ako v bežnom režime, no so sprísnenou hygienou;
* **oranžová** – existuje podozrenie, že niektorý zo žiakov alebo zamestnancov školy má COVID-19; podozriví nesmú chodiť do školy; zamestnanci a ostatní žiaci, ktorí mohli s nimi prísť do kontaktu ostanú mimo školy až do ďalšieho rozhodnutia hygienikov;
* **červená** – škola má jedného nakazeného učiteľa alebo dvoch a viac žiakov či nepedagogických zamestnancov; obmedzí sa počet žiakov v triedach, niektoré sa zatvoria a prejde na vyučovanie na diaľku.

Viac o semaforovom systéme nájdete na stránke Ministerstvo školstva, vedy, výskumu a športu Slovenskej republiky: <https://www.minedu.sk/manual-opatreni-pre-skoly-a-skolske-zariadenia/>.

**!Upozornenie**

**Pri akomkoľvek podozrení na príznaky respiračného ochorenia, alebo možnosti kontaktu s infikovanou osobou, ihneď telefonicky kontaktujte svojho ošetrujúceho lekára. Lekár následne určí ďalší postup diagnostiky a liečby.**

Zároveň máte možnosť požiadať o vyšetrenie na ochorenie COVID-19. Až do momentu negatívneho výsledku testu dodržujte domácu izoláciu.

[Požiadať o vyšetrenie](https://korona.gov.sk/poziadat-o-vysetrenie-na-covid-19/)

**NA ČO BY MALI DETI PRI NÁSTUPE DO ŠKOLY PAMÄTAŤ?**

* **Š  – Šikovné deti nosia rúško správne** – prekrývajte si ústa aj nos.
* **K  – Kýchať a kašľať sa dá ohľaduplne**– do rúška, jednorazovej vreckovky, do ohnutého lakťa.
* **O  – Odstup od ostatných je ochrana** – vyhýbajte sa veľkým kolektívom a používaniu spoločných vecí.
* **L  –  Len poriadne umyté ruky**– umývajte a dezinfikujte si ruky aspoň 20 sekúnd.
* **A  – Aktívne a zodpovedne** – buď pre ostatných spolužiakov príkladom.

Nesprávne nosenie rúšok (iba na ústach bez prekrytého nosa) je zbytočné a pred šírením nákazy nás neochráni.  Výskumy ukazujú, že nechránený nos je infekčnejší než ústa ([výskum](https://www.cell.com/cell/fulltext/S0092-8674(20)30675-9)). Poučiť deti na začiatku školského roka o správnom používaní rúšok je veľmi zodpovedné ([video](https://bratislavskykraj.sk/pre-deti-ako-sa-spravne-nosi-rusko/)).

Prevádzkovateľom služby je Ministerstvo investícií, regionálneho rozvoja a informatizácie Slovenskej republiky.  
Vytvorené v súlade s [Jednotným dizajn manuálom elektronických služieb.](https://idsk.gov.sk/)  
[Vyhlásenie o prístupnosti](https://korona.gov.sk/vyhlasenie-o-pristupnosti/)

**Dôležité odkazy**

* [Hlavná stránka korona.gov.sk](https://korona.gov.sk/)
* Call centrum: [02/3235 3030](tel:00421232353030)
* [Čo je COVID-19](https://korona.gov.sk/co-je-covid-19/)
* [Ľudia](https://korona.gov.sk/ludia/)

Od 1.9.2020 sú rizikové krajiny aj: Belgicko, Francúzsko, Chorvátsko, Holandsko, Malta a Španielsko. Ak prichádzate z **rizikovej krajiny**, musíte vyplniť [formulár.](https://korona.gov.sk/ehranica)

1. [Domov](https://korona.gov.sk/)
2. [Návrat do školy](https://korona.gov.sk/navrat-do-skoly/)

Prevzaté z: <https://korona.gov.sk/navrat-do-skoly/>